b'\n_START_ARTICLE_\nHenry Taylor (kilpa-autoilija)\n_START_PARAGRAPH_\nHenry Taylor (16. joulukuuta 1932 Shefford, Bedfordshire \xe2\x80\x93 24. lokakuuta 2013 Vallauris, Alpes-Maritimes, Ranska) oli brittil\xc3\xa4inen F1-kuljettaja. H\xc3\xa4n osallistui yhteentoista F1-osakilpailuun kausilla 1959\xe2\x80\x931961. H\xc3\xa4n saavutti yhteens\xc3\xa4 3 MM-pistett\xc3\xa4 ajamalla nelj\xc3\xa4nneksi Ranskan GP:ss\xc3\xa4 1960._NEWLINE_Taylor kilpaili 500 cc F3 -luokassa vuosina 1954\xe2\x80\x931957. H\xc3\xa4n voitti sarjan mestaruuden kahdesti vuosina 1955 ja 1956 voittaen j\xc3\xa4lkimm\xc3\xa4isen\xc3\xa4 vuonna 15 kilpailua. H\xc3\xa4n siirtyi F2-luokkaan vuonna 1958 jatkaen hyvi\xc3\xa4 sijoituksiaan. H\xc3\xa4n ajoi Formula Junior -tiimiss\xc3\xa4 vuonna 1960 voittaen kahdesti. H\xc3\xa4n osallistui Monte Carlon ralliin vuonna 1961. H\xc3\xa4n kilpaili rallin MM-sarjassa nelj\xc3\xa4 kautta ajaen Ford Anglialla, Ford Cortinalla ja Lotus Cortinalla, jolla h\xc3\xa4n kilpaili my\xc3\xb6s Euroopan Touring car -mestaruussarjassa vuonna 1964. H\xc3\xa4n ajoi kahdesti toiseksi ECTT-kilpailuissa ja oli kuuden parhaan joukossa joka autolla._NEWLINE_Taylor siirtyi Fordin kilpailumanageriksi vuonna 1965.'